b'\n_START_ARTICLE_\nMario & Sonic at the Rio 2016 Olympic Games\n_START_SECTION_\nJugabilitat\n_START_PARAGRAPH_\nAmb llan\xc3\xa7ament confirmat per a Wii U i 3DS, aquest nou joc esportiu reuneix personatges de les s\xc3\xa8ries de Mario i de Sonic disputant gran varietat d\'esdeveniments ol\xc3\xadmpics que seran ubicats a Rio de Janeiro, seu dels Jocs Ol\xc3\xadmpics d\'estiu de 2016. El joc utilitza les figures amiibo._NEWLINE_Mario & Sonic en los Juegos Ol\xc3\xadmpicos - Rio 2016 pot ser jugat en mode d\'un jugador, i t\xc3\xa9 multijugador per a fins a quatre jugadors, amb suport al recurs Modo Descarga en la versi\xc3\xb3 de 3DS. Les funcionalitats online del joc permeten als jugadors pujar els seus r\xc3\xa8cords, i participar a r\xc3\xa0nquings.\n_START_SECTION_\nCompatibilitat amb amiibo\n_START_PARAGRAPH_\nLa versi\xc3\xb3 per a 3DS \xc3\xa9s compatible amb les figures amiibo, concretament les de Mario, Sonic i Dr. Mario (s\xc3\xa8rie Super Smash Bros.), Mario i Gold Mario (s\xc3\xa8rie Super Mario) i Classic Colours Mario i Modern Colours Mario (Super Mario Bros. 30th Anniversary). Aquests amiibo poden ser utilitzats per augmentar els atributs del seu Mii amb nous vestits, per\xc3\xb2 hi ha un important detall a ser considerat: nom\xc3\xa9s es pot utilitzar cada figura amiibo per 24 hores._NEWLINE_Mario & Sonic en los Juegos Ol\xc3\xadmpicos - Rio 2016 per a Wii U \xc3\xa9s compatible amb totes les figures amiibo ja llan\xc3\xa7ades, per\xc3\xb2 nom\xc3\xa9s les de Mario i Sonic alliberen quelcom especial. La de Mario desbloqueja la "Mario League", on el seu Mii ha de competir contra els personatges Mario a una s\xc3\xa8rie d\'esdeveniments, on es guanya un vestit de Mario si al final resultes victori\xc3\xb3s. La de Sonic \xc3\xa9s el mateix excepte que se substitueix "Mario" per "Sonic". Amb els altres amiibo es guanyen Coins o Rings que poden ser utilitzats per adquirir vestits addicionals per al seu Mii a la botiga "Item Stand".\n_START_SECTION_\nArcade Edition\n_START_PARAGRAPH_\nMario & Sonic en los Juegos Ol\xc3\xadmpicos - Rio 2016 Edition era una versi\xc3\xb3 per a m\xc3\xa0quina recreativa del joc. Els jugadors japonesos podien provar-la 17 de juliol de 2015, als locals Club SEGA Akihabara i SEGA World Kasai, fins al 20 de juliol. El lloc web 4Gamer va penjar m\xc3\xa9s informaci\xc3\xb3 sobre l\'edici\xc3\xb3. Del 16 al 20 de novembre tamb\xc3\xa9 va estar disponible una demo a la fira IAAPA 2015._NEWLINE_El 24 de juliol de 2015 Sega va anunciar que la versi\xc3\xb3 final sortiria a la primavera de 2016 al Jap\xc3\xb3 i a Am\xc3\xa8rica del Nord entre el gener i el febrer de 2016. Tot i aix\xc3\xad, va acabar sortint el 25 de febrer de 2016 en dues edicions: un que suporta fins a quatre jugadors i porta mini-pantalles i mini-c\xc3\xa0meres, i l\'altra amb suport de dos jugadors i es pot jugar amb les minipantalles o sense._NEWLINE_Cada m\xc3\xa0quina ofereix una plataforma amb un espai adequat per als peus, que funciona de manera similar al perif\xc3\xa8ric Wii Balance Board. Els gabinets tamb\xc3\xa9 v\xc3\xa9nen amb rails laterals per donar suport a les mans i mantenir l\'equilibri durant certes proves. Els controls del panell porta dos grans palanques d\'arcade vermells, amb un bot\xc3\xb3 de color blau clar incrustat en cada porci\xc3\xb3 com Inici. Cr\xc3\xa8dit per jugar el joc de la versi\xc3\xb3 demo costa 200 iens, i permet jugar tres esports diferents; el resultat de l\'actuaci\xc3\xb3 del jugador s\'anunci al final de la sessi\xc3\xb3. \xc3\x89s possible jugar en mode multijugador local amb fins a quatre jugadors al mateix temps (en la versi\xc3\xb3 final de l\'arcade); si els jugadors trien diferents esports, la m\xc3\xa0quina decidir\xc3\xa0 un esdeveniment aleatori._NEWLINE_Els personatges s\xc3\xb3n: Mario, Luigi, Peach, Yoshi, Bowser, Bowsy, Donkey Kong, Daisy, Wario, Waluigi, Sonic, Tails, Amy Rose, Knuckles, Eggman, Shadow, Blaze, Silver, Megal Sonic i Vector. Els esdeveniments esportius s\xc3\xb3n: cursa de 100m (Sonic), llan\xc3\xa7ament de dards (Knuckles), llan\xc3\xa7ament de martell (Bowser), tir amb arc (Eggman), cursa de 110m amb obstacles (Yoshi), nataci\xc3\xb3 100m (Amy Rose), gimn\xc3\xa0stica r\xc3\xadtmica (Peach), salt en dist\xc3\xa0ncia (Mario), trampol\xc3\xad (Tails) i cursa de 100m amb rotaci\xc3\xb3 (Luigi i Tails).\n_START_SECTION_\nDesenvolupament\n_START_PARAGRAPH_\nMario & Sonic at the Rio 2016 Olympic Games va ser anunciat per a Wii U i Nintendo 3DS el Nintendo Direct del 31 de maig de 2015 dirigit al mercat japon\xc3\xa8s. Un dia despr\xc3\xa9s es va confirmar per a Am\xc3\xa8rica del Nord (Nintendo Direct Micro) i per a Europa (not\xc3\xadcia al seu lloc oficial)._NEWLINE_El 7 de juny de 2015 es filtren imatges pertanyents a la versi\xc3\xb3 de Wii U del blog oficial dels Jocs Ol\xc3\xadmpics del 2016._NEWLINE_La botiga Gamefly, coneguda per filtrar rumors certs, va assegurar que a Am\xc3\xa8rica del Nord el joc seria publicat per Nintendo, que la versi\xc3\xb3 de 3DS sortir\xc3\xa0 el 31 de desembre de 2016 i que la de Wii U sortir\xc3\xa0 TBD._NEWLINE_A l\'E\xc2\xb3 2015, el 15 de juny, es va confirmar que sortiria el 2016. Tamb\xc3\xa9 s\'hi va publicar la car\xc3\xa0tula europea provisional, que revela l\'\xc3\xbas dels amiibo._NEWLINE_A les p\xc3\xa0gines de Nintendo of Europe dels jocs, a data de 18 de juny, es mostra que tant les versions de Wii U com de 3DS seran llan\xc3\xa7ades en format f\xc3\xadsic el 2016, per\xc3\xb2 la versi\xc3\xb3 digital de la de Wii U ser\xc3\xa0 llan\xc3\xa7ada el 9 d\'agost de 2016, quelcom incomprensible ja que els jocs d\'aquesta s\xc3\xa8rie acostumen a sortir abans que tinguin lloc els Jocs Ol\xc3\xadmpics, no quan ja s\'estan duent a terme. A m\xc3\xa9s, a la p\xc3\xa0gina de Propers jocs continua apareixent amb la data de TBD, per\xc3\xb2 es va canviar a 2016. El 14 de novembre de 2015, en un Nintendo Direct, la versi\xc3\xb3 de 3DS es va confirmar per a llan\xc3\xa7ar-se el 18 de febrer de 2016 al Jap\xc3\xb3._NEWLINE_T\xc3\xa9 versi\xc3\xb3 per a m\xc3\xa0quina recreativa al Jap\xc3\xb3._NEWLINE_Nintendo of Japan va alliberar el 28 de desembre de 2015 un nou i llarg tr\xc3\xa0iler de Mario & Sonic en los Juegos Ol\xc3\xadmpicos - Rio 2016 per a Nintendo 3DS, oferint una visi\xc3\xb3 ogeneral dels modes de joc, personatges jugables, esdeveniments esportius, Dream Events (esdeveniments tem\xc3\xa0tics de les s\xc3\xa8ries Mario i Sonic), i com les figures amiibo compatibles s\xc3\xb3n utilitzades al joc. Tamb\xc3\xa9 s\'hi va inaugurar el web oficial japon\xc3\xa8s del joc, i que \xc3\xa9s plena de noves informacions sobre el joc, incloent la seva hist\xc3\xb2ria, el mode Champions Road, i tamb\xc3\xa9 el curi\xc3\xb3s m\xc3\xb3n Full Marathon._NEWLINE_El 12 de gener Nintendo of America va anunciar que la versi\xc3\xb3 de 3DS sortiria el 18 de mar\xc3\xa7 de 2016. El 13 de gener es van publicar noves imatges relacionades amb el joc. El 21 de gener es va publicar la car\xc3\xa0tula nord-americana definitiva del joc, i revela que l\'ESRB li ha donat la qualificaci\xc3\xb3 de no recomanat per a menors de 10 anys (Everyone+10). La versi\xc3\xb3 de Wii U al principi va rebre la qualificaci\xc3\xb3 d\'E, per\xc3\xb2 al seu llan\xc3\xa7ament va ser E+10 tamb\xc3\xa9 argumentant viol\xc3\xa8ncia lleu de dibuixos animats, com en la versi\xc3\xb3 de 3DS._NEWLINE_Amb la publicaci\xc3\xb3 d\'un parell d\'anuncis publicitaris japonesos, es va oficialitzar que estava disponible la pre-desc\xc3\xa0rrega del joc a la eShop japonesa._NEWLINE_El 10 de febrer es va p\xc3\xbablic amb un missatge oficial a Twitter que el 8 d\'abril de 2016 sortir\xc3\xa0 en format f\xc3\xadsic i digital la versi\xc3\xb3 de 3DS a Europa. A Austr\xc3\xa0lia i Nova Zelanda sortir\xc3\xa0 un dia m\xc3\xa9s tard. A una fira nord-americana de joguines es va ensenyar un fullet\xc3\xb3 que indicava que la versi\xc3\xb3 de Wii U del joc havia de sortir a Am\xc3\xa8rica del Nord el juny. El joc va sortir al Brasil simult\xc3\xa0niament que a Am\xc3\xa8rica del Nord. La versi\xc3\xb3 per a 3DS va acabar sortint a Corea del Sud el 23 de juny._NEWLINE_Al Nintendo Direct del 3 de mar\xc3\xa7, es fa p\xc3\xbablic que la versi\xc3\xb3 de Wii U sortiria el 23 de juny al Jap\xc3\xb3 i el 24 a Am\xc3\xa8rica del Nord i Europa. El joc tamb\xc3\xa9 va acabar sortint al Brasil el 24 de juny i a Austral\xc3\xa0sia un dia despr\xc3\xa9s. La versi\xc3\xb3 de Wii U va sortir tamb\xc3\xa9 en un pack incloent dos Wii Remotes de colors vermell i blanc respectivament._NEWLINE_El 12 de mar\xc3\xa7 va sortir el lloc web nord-americ\xc3\xa0 oficial, i uns dies abans, l\'europeu. El 29 de mar\xc3\xa7 es d\xc3\xb3na a con\xc3\xa8ixer que l\'estudi japon\xc3\xa8s Arzest va col\xc2\xb7laborar amb la versi\xc3\xb3 de 3DS del joc. A principis de maig es van fer p\xc3\xbabliques moltes informacions sobre la versi\xc3\xb3 de Wii U.\n_START_SECTION_\nVendes\n_START_PARAGRAPH_\nLa versi\xc3\xb3 per a 3DS va ser la desena m\xc3\xa9s venuda el 24 de febrer de 2016 a la eShop de 3DS japonesa. Del 15 al 21 va ser el cinqu\xc3\xa8 videojoc m\xc3\xa9s venut al Jap\xc3\xb3 amb 41.736 unitats. Del 22 al 28 va ser el sis\xc3\xa8 m\xc3\xa9s venut amb 22.032 unitats. Del 29 al 3 de mar\xc3\xa7 va ser cinqu\xc3\xa8 venent 18.391 unitats. Del 7 al 13 va ser el vuit\xc3\xa8 joc m\xc3\xa9s venut al Jap\xc3\xb3 amb 13.408 unitats. Del 14 al 20 de mar\xc3\xa7 va ser quart venent 12.078. Del 21 al 27 va ser onz\xc3\xa8 venent 11.543. Del 28 al 3 d\'abril va ser set\xc3\xa8 venent 10.294. Del 4 al 10 va ser des\xc3\xa8 venent 6.666. De l\'11 al 17 va ser des\xc3\xa8 amb 4.388. Del 25 a l\'1 va ser des\xc3\xa8 amb 4.956. Del 2 al 8 va ser des\xc3\xa8 amb 7.040. Del 9 al 15 va ser setz\xc3\xa8 amb 2.417. Del 16 al 22 va ser dinov\xc3\xa8 amb 2.319 i 161.048 en total. Va ser el sis\xc3\xa8 joc m\xc3\xa9s venut dels de 3DS el 9 d\'abril al Regne Unit._NEWLINE_La versi\xc3\xb3 de Wii U va ser la segona m\xc3\xa9s descarregada a la eShop japonesa de la plataforma el 29 de juny de 2016, el quart el 6 de juliol i el tercer el 17 de juliol. Del 20 al 26 de juny va ser el quart videojoc m\xc3\xa9s venut a la regi\xc3\xb3 amb 18.276 unitats. Del 27 de juny al 3 de juliol va ser quart amb 10.679 unitats i 28.956 en total. Va ser el segon videojoc de Wii U m\xc3\xa9s venut al Regne Unit el 2 de juliol. Va ser el cinqu\xc3\xa8 joc m\xc3\xa9s descarregat a la eShop americana de Wii U el 8 de juliol i el nov\xc3\xa8 el 15 de juliol.\n_START_SECTION_\nM\xc3\xa0rqueting\n_START_PARAGRAPH_\nQui va reservar la versi\xc3\xb3 de 3DS a certes botigues d\'Espanya tenia la possibilitat de rebre un set d\'imans de nevera tem\xc3\xa0tics. Qui la va reservar a la botiga online brit\xc3\xa0nica de Nintendo tenia dret a una r\xc3\xa8plica de la gorra d\'en Mario. La mateixa oferta es va repetir quan es va obrir la reserva de la versi\xc3\xb3 de Wii U._NEWLINE_Nintendo of America va crear una s\xc3\xa8rie de v\xc3\xaddeos al seu canal de YouTube a mitjans de mar\xc3\xa7 de 2016 ensenyant com Mario i Sonic s\'entrenaven._NEWLINE_La versi\xc3\xb3 de Wii U va ser breument promocionada al compte Line oficial de Nintendo of Japan._NEWLINE_Nintendo of America va fer p\xc3\xbablics quatre consells sobre la versi\xc3\xb3 de Wii U al seu portal Play Nintendo.'